
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Ορισμός μελών του Διοικητικού Συμβουλίου της Α.Ε.- 

Δ.Ι.Κ. 

Αύξηση ανωτάτου ορίου έκδοσης εγγυητικών επιστο¬ 
λών από την Τράπεζα «ΑΒΑΒ ΒΑΝΚ 1.ΙΜ1ΤΕΟ». .. 
Αναγραφή και τοποθέτηση διαφημίσεων στα λεωφο¬ 
ρεία των ΚΤΕΛ και του «ΡΟΔΑ» . 

Χορήγηση άδειας Ιδρυσης και λειτουργίας ερασιτεχνι¬ 
κής σχολής χορού στις κ.κ.Α. θεοφανίδου - Α. Μα- 
λάμη Ο.Ε.» με τον διακριτικό τίτλο «ΕΚΦΡΑΣΗ». . 
Έγκριση απόφασης Κοιν. Συμβουλίου Χρυσοκάστρου 
Ν. Καβάλας για την ονομασία ανώνυμου οικι¬ 
σμού. 5 

Έγκριση αποδέκτη για διάθεση λυμάτων στο Ν. Λέ¬ 
σβου .. 6 

Σύσταση Ιδιου Νομικού προσώπου στο Δήμο Σκύδρας 
Ν. Πέλλας με την επωνυμία «Φιλαρμονική Δήμου 

Σκύδρας». ^ 

Κύρωση της αναμορφωθείσης ΟΔ συν/σμό Αιμάλου Ν. 


Πέλλας 1973. ....8 

Μεταβίβαση κυριότητας διαθέσιμου οικοπέδου στην 

Κοινότητα Αμμουδιάς Ν. Σερρών. 9 

Ίδρυση ταμείου φιλανθρωπίας και ευποιίας της Ιεράς 
Μητροπόλεως Καλαβρύτων και Αιγιαλεΐας.10 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στη 12764/ΔΔ 3936/3.6.93 
κοινή απόφαση Υπουργού Προεδρίας της Κυβέρνη¬ 


σης και Υφυπουργού Εθνικής Οικονομίας.11 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αρ»θ. 2040212/7372/0025 (1) 


Ορισμός μελών του Διοικητικού Συμβουλίου της Α.Ε.- 
Δ.Ι.Κ. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 13 του Ν. 1067/80 «περί 
συστάσεως Ανωνύμου Εταιρείας προς εκμετάλλευσιν της 
Διώρυγος της Κορίνθου» (ΦΕΚ 187/Α/80). 


2. Την υπ’ αριθμ. 2050981/9342/28.7.92 απόφασή 
μας «Ορισμός μελών του Διοικητικού, Συμβουλίου της 
Α,Ε.Δ.Ι.Κ.». 

3. Την ανάγκη ανανεώσεως των μελών του Δ.Σ. της 
., Α.Ε.Δ.Ι.Κ. 

4. Την κοινή απόφαση του Πρωθυπουργού και Υπουρ- 
2 γού Οικονομικών με αριθμ. Υ. 2009/20.5.93 «Ανάθεση 

αρμοδιοτήτων Υπουργού Οικονομικών στους Υφυπουρ- 
2 γούς Οικονομικών (Β. 365), αποφασίζουμε: 

Τροποποιούμε την υπ’ αριθμ. 2050981/9342/28.7.92 
απόφασή μας και ορίζουμε ως μέλος του Διοικητικού Συμ- 
4 βουλίου της Α.Ε.Δ.Ι.Κ. του Εμμανουήλ Μαυράκη, Διευθυ¬ 
ντή του Γενικού Λογιστηρίου του Κράτους αντί του Χαρά¬ 
λαμπου Βλαχογιάννη, Δ/ντή Υπ. Οικονομικών. 

Η θητεία του ανωτέρω λήγει το χρόνο κατά τον οποίο 
έληγε η θητεία του αντικαθισταμένου. 

Η απόφαση αυτή να δημοσιευθεί στην Εφημερίδα της 
Κυβερνήοεως. 

Αθήνα, 21 Ιουνίου 1993 

ο ΥΦΥΠΟΥΡΓΟΣ 

ΠΕΤΡΟΣ ΔΟΥΚΑΣ 
--♦- 

Αριθ. 2036038/6727 (2) 

Αύξηση ανωτάτου ορίου έκδοσης εγγυητικών επιστολών 
από την Τράπεζα «ΑΒΑΒ ΒΑΝΚ Ι.ΙΜΙΤΕΟ». 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Το Π.Δ. 284/1988 «Οργανισμός του Υπουργείου Οι¬ 
κονομικών». 

2. Τις αποφάσεις μας α) 166915/2570/17.11.77 με 
την οποία καθορίζονται οι όροι και οι προϋποθέσεις βάσει 
των οποίων παρέχονται , από τις Τράπεζες που λειτουρ¬ 
γούν στην Ελλάδα εγγυήσεις στο Δημόσιο και τα Νομικά 
Πρόσωπα Δημοσίου Δικαίου για την εκτέλεση έργτων, 
προμήθειες κ.λπ. β) 2016019/3418/26.2.92 με την 
οποία ορίστηκε το ανώτατο όριο έκδοσης εγγυητικών επι¬ 
στολών της Τράπεζας «ΑΒΑΒ ΒΑΝΚ υΜΙΤΕΟ» στο ποσό 
των (2.000.000.000) δύο δισεκατομμυρίων. 

3. Την από 1.6.93 αίτηση της ΑΒΑΒ ΒΑΝΚ ίΙΜΙΤΕΟ για 
αύξηση του ανωτάτου ορίου εγγυητικών επιστολών. 

4. Την δραστηριότητα της Τράπεζας αυτής όπως εμφα- 

νΐζεται στη λογιστική κατάσταση Νο 1 μηνάς Απριλίου 
1993. 

5. Την αριθμ, 1048293/800/0006/Α/24.5.91 από¬ 
φαση του Υπουργού Οικονομικών για μεταβίβαση αρμο¬ 
διοτήτων, αποφασίζουμε: 

Ορίζουμε το ανώτατο όριο έκδοσης εγγυητικών επιστο¬ 
λών της Τράπεζας «ΑΒΑΒ ΒΑΝΚ Ι.ΙΜΙΤΕΟ» για τις παρα¬ 
πάνω περιπτώσεις στο ποσά των δραχμών τριών δισεκατομ¬ 
μυρίων πεντακοσίων εκατομμυρίων (3.500.000.000) με τους 
όρους και τις προϋποθέσεις βάσει τών οποίων παρέχονται 
από τις Τράπεζες που λειτουργούν στην Ελλάδα εγγυήσεις 
στο Δημόσιο και τα Ν.Π.Δ.Δ. για εκτέλεση έργων προμήθειες 
κ.λπ. (απόφασή μας 166915/2570/7.11.87). 

Από τις διατάξεις αυτής της απόφασης δεν προκαλεΐται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Ιουνίου 1993 

Με εντολή Υπουργού 
Ο Γενικός Διευθυντής 
ΒΑΣ. ΡΙΖΑΣ 

-♦- 

Αριθ. Α-20738/1081 (3) 

Αναγραφή και τοποθέτηση διαφημίσεων στα λεωφορεία 
των ΚΤΕΛ και του «ΡΟΔΑ». 

όΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις της περιπτώσεως γ της παραγράφου 1 
του άρθρου 15 του Ν.Δ. 102/1973 (Α' 178). 

2. Τις διατάξεις της παραγράφου 3 του άρθρου 83 του 
Κώδικα Οδικής Κυκλοφορίας, που κυρώθηκε με το Ν. 
2094/1992 (Α' 182). 

3. Τη βελτίώση της οικονομικής εκμετάλλευσης των 

Αστικών και Υπεραστικών ΚΤΕΛ της Χώρας και του 
«ΡΟΔΑ». ■ ’ 

4. Το άρθρο 29 του Ν. 1558/1985 «Κυβέρνηση και Κυ¬ 
βερνητικά Όργανα» (Α' 137), όπως προστέθηκε το άρθρο 
τούτο με το άρθρο 27 του Ν. 2081 /1992 (Α' 154), αποφα¬ 
σίζουμε: 

Αρθρο μόνο 

Επιτρέπεται η αναγραφή ή τοποθέτηση διαφημίσεων 
στο εσωτερικό ή εξωτερικά του αμαξώματος των ενταγμέ- 
νων οτα Αοτίκά και Υπεραστικά ΚΤΕΛ της Χώρας λεωφο¬ 
ρείων και του «ΡΟΔΑ» με σκοπό τη διαφημιστική εκμετάλ¬ 
λευση για τη βελτίωση των εσόδων τους, με τους εξής 
όρους και προϋποθέσεις: 

1. Το είδος της διαφήμισης, το θέμα, το λεκτικό, η καλ¬ 
λιτεχνική εκτέλεση και γενικά η εμφάνιση των διαφημί¬ 
σεων υπάκεινται στον έλεγχο του Διοικητικού Συμβουλίου 
του ΚΤΕΛ, το οποίο έχει το δικαίωμα να δεχθεί ή όχι την 
ανάρτηοη της διαφήμισης. 

2. Απαγορεύεται η αναγραφή ή τοποθέτηοη των προα- 
ναφερομέγων διαφημίσεων, εφόσον αυτές: 

α) Προσβάλλουν τη δημόσια αιδώ, τα χρηστά ήθη, τη δη¬ 
μόσια τάξη και είναι αντίθετες με τις ισχύουσες κάθε φορά 
διατάξεις ή στρέφονται κατά των συμφερόντων του ΚΤΕΛ. 

β) Είναι^γενικά πολιτικού ήπροεκλογικού περιεχομένου 
με εξαίρεση κατά την οποία σύμφωνα με την παράγραφο 5 


του άρθρου 4 του Ν.Δ. 102/1973, εκτελούν ειδικά δρομο¬ 
λόγια για τη μεταφορά ψηφοφόρων κ.λπ. και 

γ) Δεν παρεμποδίζουν με οποιονδήποτε τρόπο την 
ασφαλή οδήγηση του λεωφορείου και την ορατότητα των 
επιβατών. 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Ιουνίου 1993 

ο ΥΠΟΥΡΓΟΣ 

ΘΕΟΔΩΡΟΣ ΑΝΑΓΝΩΣΤΟΠΟΥΛΟΣ 
-♦-— 

Αριθ. 3375 (4) 

Χορήγηση άδειας ίδρυσης και λειτουργίας ερασιτεχνικής 

σχολής χορού στις κ.κ.Α. θεοφανίδου - Α. Μαλάμη 

Ο.Ε.» με τον διακριτικά τίτλο «ΕΚΦΡΑΣΗ». 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Το Π.Δ. 941/77 «Περί οργανισμού του Υπουργείου 
Πολιτισμού και Επιστημών». 

2. Το Ν. 1158/81 «περί οργανώσεως και διοικήσεως 
Σχολών Ανωτέρας Καλλιτεχνικής Εκπ/σεως κ.λπ.» (ΦΕΚ 
127/Α/13.5.81). 

3. Το άρθρο 15 του Ν. 1348/83 «Διάλυση του Ν.Π.Δ.Δ. 
με την επωνυμία «Άρμα θέσπιδος» και άλλες διατάξεις 
(ΦΕΚ 47/Α/14.4.83). 

4. Το Π.Δ. 457/83 «Ίδρυση και λειτουργία Ερασιτεχνι¬ 
κών Σχολών Χορού» (ΦΕΚ 174/Α/28.11.83). 

5. Την αριθμ. ΥΠΠΟ/ΔΙΟΙΚ/Ο-Ε/Φ.09/32530/8.8.86 
(ΦΕΚ 548/Β/12.8.86) απόφαση της Υπουργού Πολιτι¬ 
σμού «Μεταβίβαση αρμοδιοτήτων και δικαιώματος υπο¬ 
γραφής με εντολή Υπουργού» στον Γενικό Γραμματέα, 
στον Ειδικά Γραμματέα του Διοικητικού Τομέα, Πολιτιστι¬ 
κής κληρονομιάς και τους Προϊσταμένους Διευθύνσεως 
Τμημάτων και γραφείων της Κεντρικής Υπηρεσίας του 
Υπουργείου Πολιτισμού. 

6. Την αίτηση των Α. θεοφανίδου - Α. Μαλάμή Ο.Ε.» κάι 
τα συννοδευτικά αυτή δικ/κά. 

7. Το πρακτικό αυτοψίας της Επιτροπής του άρθρου 6 
παρ. 4 του Ν.1158/81, όπως τούτο τροποποιήθηκε μετα¬ 
γενέστερα με την αριθμ. ΔΙΟΙΚ/Β/2463/15.1.1985 (ΦΕΚ 
31 ΙΒΙ2ύΛ .85) κοινή απόφαση των Υπουργών Προεδρίας 
της Κυβέρνησης και Πολιτισμού και Επιστημών «Ανασύν¬ 
θεση και σύσταση συλλογικών οργάνων του ΥΠΠΕ και των 
εποπτευομένων . από αυτά Δημοσίων Υπηρεσιών» και 
αφορά το επί της οδού Φιλιππουπόλεως 57 - Αμπελόκη¬ 
ποι θεσ/νίκης, κτίριο αποφασίζουμε: 

Χορηγούμε στις «Α. θεοφανίδου - Α. Μαλάμη Ο.Ε.» 
άδεια ίδρυσης και λειτουργίας ερασιτεχνικής Σχολής χο¬ 
ρού με την επωνυμία «Α. θεοφανίδου - Α. Μαλάμη Ο.Ε.» 
και τον διακριτικά τίτλο ΕΚΦΡΑΣΗ. 

Έδρα της Σχολής ορίζεται η θεσ/νίκης, οδός Φιλιπ/ 
λεως 57 Αμπελόκηποι. Η Σχολή θα αρχίσει τη λειτουργία 
της από το σχολ. έτος 1993 - 94. 

Η παρούσα να δημοσιευθεί στην Εφημερίδα της Κυβερ- 
νήσεως. 

θεσσαλρνίκη, 2 Ιουνίου 1993 

Ο Νομάρχης κ.α.α. 

Ο Δ/ντής Εσωτερικών 
ΑΝΑΣΤ. Γ. ΑΝΑΣΤΑΣΟΠΟΥΛΟΣ 

. . - ♦ - — 

Αριθ. 10127 (5) 

Έγκριση απόφασης Κοιν. Συμβουλίου Χρυσοκάστρου Ν. 
Καβάλας για την ονομασία ανώνυμου οικισμού. 

Ο ΝΟΜΑΡΧΗΣ ΚΑΒΑΛΑΣ 
Έχοντας υπόψη: 

1. Τις διατάξεις της παρ. 2 του αρ. 11 του Π.Δ. 323/89 
«Δημοτικός και κοινοτικός Κώδικας». 

2. Την αρ. 3/93 απόφαση του κοινοτικού ΣυμβουλΙοΥ 
Χρυσοκάστρου. 

3. Την από 25.5.92 γνωμοδότηση του. Συμβουλίου Το¬ 
πωνυμίων του Υπουργείου Εσωτερικών. 

4. Την αρ. 121534/23.9.92 έγγραφο του Υπουργείου 
Εσωτερικών, αποφασίζουμε: 

Εγκρίνουμε την αρ. 3/93 απόφαση του Κοινοτικού Συμ¬ 
βουλίου Χρυσοκάστρου, που αφορά την ονομασία του 
ανώνυμου οικισμού της Κοινότητας Χρυσοκάστρου σε 
«Αετοπλαγιά». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καβάλα, 10 Ιουνίου 1993 

Ο Νομάρχης 
Αθ. ΠΑΡΤΑΛΗΣ 

- ^ - 

Αριθ. ΔΥΠ 6374 (6) 

Έγκριση αποδέκτη για διάθεση λυμάτων στο Ν. Λέσβου. 

Ο ΝΟΜΑΡΧΗΣ ΛΕΣΒΟΥ 
Έχοντας υπόψη: 

α) Την υγειονομική διάταξη Ε1β/221/65 «Περί διαθέ- 
σεως λυμάτων και Βιομηχανικών αποβλήτων» όπως τρο¬ 
ποποιήθηκε με τις όμοιες Γ1/17831/7.12.71 και Γ4/ 
1305/7. 

β) Η αριθ. 31 /18.1.93 αίτηση της Κοινότητας Κεραμίου 
«Για τη σύσταση επιτροπής». 

γ) Την από 18 Φεβρουάριου 1993 γνωμοδότηση της 
Επιτροπής του άρθρου 6 της Ε1 β/221 /65 που συγκροτή¬ 
θηκε με την αριθ. 1459/10.2.93 απόφαση Νομαρχίας Λέ¬ 
σβου, αποφασίζουμε: 

Απορρίπτουμε την επιφανειακή διάθεση λυμάτων εντός 
του χειμάρρου «Τσικνιά» και επιτρέπουμε την υπεδάφια 
διάθεση λυμάτων εντός της κοίτης του χειμάρρου Τσικνιά 
και καθορίζσυμε τους παρακάτω ειδικούς όρους που πρέ¬ 
πει να πληρούν τα λύματα που θα διατίθενται υπεδάφια 
στο χείμαρρο «Τσικνιά ήτοι: 

1. ΒΡ 05 μέχρι 40 ητς^. 

2. 000 μέχρι 20 ητς/Ιί. 

3. Αιωρούμενα στερεά μέχρι 50 ιπς/Ιΐ. 

4. Λίπη - Ελαια μέχρι 20 πτς/Ιί· 

Παραδεκτές αποκλίσεις ορίζονται 

Για όρια από ΤΙ έως 30 μέχρι 8. 

Για όρια από 31 έως 50 μέχρι 20. 


Γ ία όρια από 51 έως 200 μέχρι 40. 

Τα παραπάνω όρια θα επιτυγχάνονται με επεξεργασία 
των λυμάτων και όχι με αραίωση. 

Οι αναλύσεις θα γίνονται σε μέσο 24ωρο αντιπροσω¬ 
πευτικό δείγμα. 

Κάθε επιχείρηση η κοινότητα που θα διαθέσει λύματα 
στο χείμαρρο «Τσικνιά» υπεδάφια θα πρέπει να κατα¬ 
σκευάσει φρεάτιο δειγματοληψίας επισκέψιμο πριν από 
κάθε αραίωση. 

Μέθοδοί αναλύσεων ορίζονται οι μέθοδοι των Ελληνι¬ 
κών προτύπων (εκδόσεις ΕίΟΤ). 

Η υπεδάφια διάθεση επιτρέπεται μέχρι και 800 μ. πριν 
τη θάλασσα (Κόλπο Καλλονής). 

Η ισχύς των μέτρων αρχίζει τρία χρόνια από ιη δημο¬ 
σίευση στην Εφημερίδα τής Κυ^ρνησης. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Μυτιλήνη, 14 Ιουνίου 1993 

Ο Νομάρχης 

Ν. ΝΕΓΡΗΣ 

- ■ ♦ - 

Αριθ. 6415 (7) 

Σύσταση Ιδιου Νομικού προσώπου στο Δήμο Σκύδρας Ν. 
Πέλλας με την επωνυμία «Φιλαρμονική Δήμου Σκύ¬ 
δρας·. 

Ο ΝΟΜΑΡΧΗΣ ΠΕΛΛΑΣ 

Έχοντας υπόψη: 

1. Τις διατάξεις: 

α) Του άρθρου 187 του,π.δ. 323/89. 
β)Τουν. 1270/82. 
γ) Του Π.Δ. 331/83 και 
δ) Του Ν. 1416/84. 

2. Την αριθμ. 61/1993 απόφαση του Δημοτικού Συμ¬ 
βουλίου Σκύδρας για σύσταση «Φιλαρμονική.Δήμου Σκύ¬ 
δρας», αποφασίζουμε: 

Συνιστούμε ίδιο νομικό πρόσωπο δημοσίου δικαίου με. 
την επωνυμία «Φιλαρμονική Δήμου Σκύδρας», στο Δήμο 
Σκύδρας. 

2. Σκοπός του νομικού αυτού προσώπου που συνίσταται 
είναι η μόρφωση καλλιτεχνών σε όλους τους κλάδους της 
μουσικής, η διάδοση και η καλλιέργεια της μουσικής σε 
όλους τους δημότες. 

3. Πόροι του Νομικού Προσώπου είναι: 

α. Ετήσια επιχορήγηση του Δήμου, γραμμένη στον πρ/ 
σμό τοϋ Δήμου έτους 1993, με Κ.Α. 212/212.9 δραχμών 
ενός εκατομμυρίου (1.000.000). 

β. Εισφορές κάθε φύσης από δωρεές, κληρονομιές, 
κληροδοσίες και επιχορηγήσεις. 

γ. Εισπράξεις από το αντίτιμο των υπηρεσιών που παρέ¬ 
χονται από το Νομικό Πρόσωπο. 

δ. Πόροι από την ίδια την περιουσία και κάθε άλλη νό¬ 
μιμη πρόσοδο. 

ε. Επιβολή πρόσθετου δόρου επί των δημοσίων θεαμά¬ 
των. 

4. Το νομικό πρόσωπό διοικείται από επταμελές διοικη¬ 
τικό συμβούλιο που άποτελείται από τους: 

α. Δήμαρχό ή Αντιδήμαρχο που ορίζει ο Δήμαρχος, ως' 
πρόεδρο. 

β. Τρεις (3) δημοτικούς συμβούλους που ορίζονται με 

απόφαση του Δημοτικού Συμβουλίου. 

γ. Τρεις (3) δημότες που ορίζονται επίσης με απόφαση 
του Δημοτικού Συμβουλίου. 

Το διοικητικό συμβούλιο εκλέγει από τα μέλη του τον 
Αντιπρόεδρο. - 

Η θητεία των μελών του διοικητικού συμβουλίου ακο¬ 
λουθεί τη Δημοτική περίοδο. 

5. Το Νομικό Πρόσωπο εκπροσωπείται στα δικαστήρια 
και σε κάθε αρχή από τον πρόεδρο και όταν αυτός απου¬ 
σιάζει ή κωλύεται από τον αντιπρόεδρο. 

6. Με κανονισμό που ψηφίζεται από το Δημοτικό Συμ¬ 
βούλιο, ρυθμίζονται τα θέματα διοίκησης και διαχείρισης 
του Νομικού αυτού Προσώπου. 

7. Από τις διατάξεις αυτής της απόφασης προκαλεΐται 
δαπάνη σε βάρος του Προϋπολογισμού του νομικού προ¬ 
σώπου της «ΦΙΛΑΡΜΟΝΙΚΗΣ ΔΗΜΟΥ ΣΚΥΔΡΑΣ» ύψους 
1.000.000 περίπου για το τρέχον οικονομικό έτος και 
1.000.000 περίπου για κάθε ένα από τα επόμενα οικονο¬ 
μικά έτη. 

8. Για την ανωτέρω δαπάνη έχει εγγραφεί πίστωση στον 
προϋπολογισμό του νομικού προσώπου του Δήμου Σκύ- 
δρας, με τα στοιχεία Κ.Α. 212/212.9 

Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Έδεσσα, 31 Μαΐου, 1993 

Ο Νομάρχης 

ΝΙΚΟΛΑΟΣ ΛΕΜΠΙΔΑΚΗΣ 

-φ- 

Αριθ. 3782 , (8) 

Κύρωση της αναμορφωθείσης ΟΔ συν/σμό Αψάλου Ν. 

Πέλλας 1973. 

Ο ΝΟΜΑΡΧΗΣ ΠΕΛΛΑΣ 
Έχοντας υπόψη: 

Ί. Τις διατάξεις του Ν. 3200/55 «περί διοικητικής απο¬ 
κέντρωσης». 

2. Τις διατάξεις του άρθρου 2 του ΒΔ 733/69 περί μετα- 
βιβάσεως αρμοδιοτήτων του Υπ. Γεωργίας στους οικείους 
Νομάρχες. 

3. Το άρθρο 191 του Αγρ. Κώδικα όπως τροποποιήθηκε 
και συμπληρώθηκε με το άρθρο 25 του ΝΔ 3958/59. 

4. Το άρθρο 16 του ΑΝ 431 /68 περί κυρώσεως αναμορ- 
φωθεισών διανομών. - 

5. Τους κτηματολογικούς πίνακες και τα διαγράμματα 
κ.λπ. στοιχεία της ΟΔ του Συν/σμού Αψάλου. 

6. Την από 28.6.84 απόφαση της ΕΟΔ, αποφασί¬ 
ζουμε: 

Κυρώνουμε την μερική αναμόρφωση της Οριστικής Δια¬ 
νομής του Συν/σμού Αψάλου έτους 1973 που επήλθε με 
την από 28.6.84 απόφαση της ΕΟΔ, σύμφωνα με τις δια¬ 
τάξεις του Αγρ. Κώδικα, όπως αυτό φαίνεται στα διαγράμ¬ 
ματα, τα κτηματολογικά στοιχεία της ΟΔ του συν/σμού 
Αψάλου και την παραπάνω αναφερόμενη από 28.6.84 
απόφαση της ΕΟΔ. 

Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Έδεσσα, 20 Μαΐου 1993 

Ο Νομάρχης 
ΝΙΚ. ΛΕΜΠΙΔΑΚΗΣ 


Αριθ. 8246 (9) 

Μεταβίβαση κυριότητας διαθέσιμου οικοπέδου στην Κοι¬ 
νότητα Αμμουδιάς Ν. Σερρών. 

Ο ΝΟΜΑΡΧΗΣ ΣΕΡΡΩΝ 
Έχοντας υπόψη: 

1. Τις διατάξεις των άρθρων 1 & 5 του Ν. 3200/55 «περί 
διοικητικής αποκεντρώσεως» όπως συμπληρώθηκαν με 
τις διατάξεις των άρθρων 1 & 4 του Ν.Δ. 532/70 «περί συ- 
μπληρώσεως των διατάξεων περί διοικητικής αποκεντρώ¬ 
σεως. 

2. Το Β.Δ. αριθ. 709/70 «περί καθορισμού των διατη- 
ρουμένων υπέρ του Υπουργού και των Περιφερειακών Αρ¬ 
χών διανομαρχιακού επιπέδου αρμοδιοτήτων επί θεμάτων 
του Υπουργείου Γεωργίας», όπως αυτό τροποποιήθηκε με 
το Π.Δ. 94/93. 

3. Το Β.Δ. αριθ. 347/71 «περί των παρά ταις Περιφε- 
ρειακαΐς ΥπηρεσΙαις του Υπουργείου Εθνικής Οικονομίας 
επΙ θεμάτων Γεωργίας Συμβουλίων». 

4. Την υπ’ αριθ. ΕΣ/1533/90 απόφασή μας με την 
οποία παρέχεται στο Δ/ντή Γ εωργίας η εξουσία υπογρα¬ 
φής σε ορισμένα από τα αντικείμενά μας. 

5. Την υπ’ αριθ. 6/93 απόφαση του Κοινοτικού Συμβου¬ 
λίου Αμμουδιάς περί μεταβίβασης κατά κυριότητα στην 
κοινότητα του υπ’ αριθ. 255 διαθεσίμου οικοπέδου. 

6. Τις διατάξεις του άρθρου 164 του Αγροτικού κώδικα 
αποφασίζουμε: 

Μεταβιβάζουμε κατά πλήρη νομή και κυριότητα στο Νο¬ 
μικό πρόσωπο της Κοινότητας Αμμουδιάς το υπ’ αριθ. 255 
διαθέσιμο οικόπεδο έκτασης 1190 τ.μ. Ο.Τ. 39 της ορισιτ- 
κής διανομής και ρυμοτομίας έτους 1983 του ομώνυμου 
συν/σμού. 

Επί του κατά τ’ ανωτέρω μεταβιβαζομένου οικοπέδου η 
Κοινότητα αποκτά τη νομή και κυριότητα χωρίς την υπο¬ 
χρέωση καταβολής τιμήματος ή άλλης αποζημίωσης. 

Η παρούσα επέχει θέση οριστικού τίτλου κυριότητος και 
μεταγράφεται ατελώς με τη δροντίδα του Προέδρου της 
Κοινότητος και μετά τη δημοσίευσή της στην Εφημερίδα 
της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 9 Ιουνίου 1993 

Με εντολή Νομάρχη 
Ο Διευθυντής Γεωργίας κ.α.α. 

ΙΩΑΝ. ΛΩΡΙΔΑΣ 

-♦- 

Αριθ. 38 (10) 

Ίδρυση ταμείου φιλανθρωπίας και ευποιΐας της Ιεράς Μη- 
τροπόλεως Καλαβρύτων και Αιγιαλείας. 

Ο ΜΗΤΡΟΠΟΛΙΤΗΣ ΚΑΛΑΒΡΥΤΩΝ 

ΚΑΙ ΑΙΓΙΑΛΕΙΑΣ 

1) Έχοντες υπ’ όψιν την ευαγγελικήν διδασκαλίαν περί 
φιλανθρωπίας και την ιστορίαν της υπό της Εκκλησίας 
εφαρμογής του έργου της ευποΐας ως συμπλήρωμα και 
ολοκλήρωσιν του διδακτικού και ψυχοσωτηρίου έργου Αυ¬ 
τής, τους περί τούτων ιερούς κανόνας, την άχρι τούδε κτη- 
θείσαν πείραν εκ της αναπτύξεως φιλανθρωπικής δρα¬ 
στηριότητας εν τη κληρωθείση Ημίν Επαρχία, εν τη επιθυ- 

μία Ημών όπως επιτελεΐται πληρέστερον πλέον και εν 
εκάστη Ενορία η διακονία της Φιλανθρωπίας και ΕυποιΙας 
εν τη καθ’ Ημάς Ιερά Μητροπόλει, 

2) Το άρθρον 1 παρ. 4 του Ν. 590/1977 περί Καταστατι¬ 
κού Χάρτου της Εκκλησίας της Ελλάδος, 

3) Το άρθρον 20 παρ. 2 του Κανονισμού 1 /69 της Ιεράς 
Συνόδου της Εκκλησίας της Ελλάδος περί Οργανισμού 
Διοικήσεως των Εκκλησιαστικών Σωμάτων καί Οργάνων, 
αποφασίζομεν: 

Ιδρύομεν καί συνιστώμεν τομέα Φιλανθρωπικής Δρα¬ 
στηριότητας υπό την επωνυμίαν «ΙΕΡΑ ΜΗΤΡΟΠΟΛΙΣ 
ΚΑ/νΑΒΡΥΤΩΝ ΚΑΙ ΑΙΓΙΑΛΕΙΑΣ ΤΑΜΕΙΟΝ ΦΙΛΑΝΘΡΩ¬ 
ΠΙΑΣ ΚΑΙ ΕΥΠΟΙΙΑΣ». Ο τρόπος διοικήσεως και λειτουρ¬ 
γίας αυτού θα καθορισθή δι’ ειδικού κανονισμού. 

Εν ΑιγΙω τη 30ή Απριλίου 1993 
Ο Μητροπολίτης 

■(■Ο Καλαβρύτων και Αιγιαλείας ΑΜΒΡΟΣΙΟΣ 
ΚΑΝΟΝΙΣΜΟΣ 

ΙΔΡΥΣΕΩΣ ΚΑΙ ΛΕΙΤΟΥΡΓΙΑΣ 
ΤΑΜΕΙΟΥ ΦΙΛΑΝΘΡΩΠΙΑΣ ΚΑΙ ΕΥΠΟΙΙΑΣ 
ΤΗΣ ΙΕΡΑΣ ΜΗΤΡΟΠΟΛΕΩΣ ΚΑΛΑΒΡΥΤΩΝ 
ΚΑΙ ΑΙΓΙΑΛΕΙΑΣ 

ΚΕΦΑΛΑΙΩΝ Α’ 

ΤΙΤΛΟΣ - ΕΔΡΑ - ΣΚΟΠΟΣ 

Άρθρον Ιον 

Εν τη Ιερά Μητροπόλει Καλαβρύτων καί Αιγιαλείας συνι- 
στάται Ευαγές Φιλανθρωπικόν Ίδρυμα υπό την επωνυ¬ 
μίαν: «ΙΕΡΑ ΜΜΤΡΟΠΟΛΙΣ ΚΑΛΑΒΡΥΤΩΝ ΚΑΙ ΑΙΓΙΑ- 
ΛΕΙΑΣ ΤΑΜΕΙΩΝ ΦΙΛΑΝΘΡΩΠΙΑΣ ΚΑΙ ΕΥΠΟΙΙΑΣ» τελούν 
υπό την διοίκησιν και εποπτείαν της Ιεράς Μητροπό- 
λεως. 

Άρθρον 2ον 

Σκοπός του Ιδρύματος είναι η παροχή πόσης ηθικής και 
υλικής βοήθειας προς τα εις ανάγκην ευρισκόμενα μέλη 
του εκκλησιαστικού πληρώματος. 

Άρθρον 3ον 

Το ΤΑΜΕΙΟΝ.ΦΙΛΑΝΘΡΩΠΙΑΣ ΚΑΙ ΕΥΠΟΙΙΑΣ (Τ.Φ.Ε.) 
της Ιεράς Μητροπόλεως έχει ιδίαν στρογγυλήν σφραγίδα, 
ήτις εις το μέσον φέρει την εικόνα της Υπεραγίας Θεοτό¬ 
κου της ΤΡΥΠΗΤΗΣ και πέριξ αυτής κυκλικώς τας λέξεις: 
«ΙΕΡΑ ΜΗΤΡΟΠΟΛΙΣ ΚΑΛΑΒΡΥΤΩΝ ΚΑΙ ΑΙΓΙΑΛΕΙΑΣ * 
ΤΑΜΕΙΩΝ ΦΙΛΑΝΘΡΩΠΙΑΣ ΚΑΙ ΕΥΠΟΙΙΑΣ». 

Παρομοίαν σφραγίδα έχει και έκαστον ΕΝΟΡΙΑΚΟΝ 
ΤΑΜΕΙΩΝ ΦΙΛΑΝΘΡΩΠΙΑΣ ΚΑΙ ΕΥΠΟΙΙΑΣ, (περί ων εν 
τοις επομένοις), ήτις φέρει εις το μέσον την επ’ ονόματι 
του οποίου τιμάται ο Ιερός Ναός Εικόνα, πέριξ δε αυτής 
τας λέξεις: «ΙΕΡΟΣ ΝΑΟΣ..* ΕΝΟΡΙΑΚΟΝ ΤΑ¬ 

ΜΕΙΩΝ ΦΙΛΑΝΘΡΩΠΙΑΣ ΚΑΙΈΥΠΟΙΙΑΣ» τιθεμένου ανα- 
λόγως του ονόματος της Ενορίας. 

ΕΝΟΡΙΑΚΗ ΟΡΓΑΝΩΣΙΣ 

ΣΥΓΚΡΟΤΗΣΙΣ ΚΑΙ ΔΙΟΙΚΗΣΙΣ 

Άρθρον 4ον 

Προς έυχερεστέραν εκπλήρωσιν του σκοπού του Ευα¬ 
γούς τούτου Ιδρύματος συνιστάται παρ’ εκάστη ενορία της 
Ιεράς Μητροπόλεως, τη αιτήσει αυτής και μετ’ απόφασιν 


του Μητροπολίτου, Ενοριακόν Ταμείον Φιλανθρωπίας και 
ΕυποΤας (Ε.Τ.Φ.Ε.). 

Άρθρον δον 

α) Έκαστον Ε.Τ.Φ.Ε. στερείται ιδίας νομικής προσωπι- 
κότητος, θεωρείται δε παράρτημα του ΤΑΜΕΙΟΥ Φί/\ΑΝ- 
ΘΡΩΠΙΑΣ ΚΑΙ ΕΥΠΟΙΙΑΣ της Ιεράς Μητροπόλεως. Διοι- 
κείται υπό δμελούς Διοικούσης Επιτροπής, συγκροτουμέ- 
νης ανά τριετίαν και αποτελουμένης εξ’ενός Εφημερίου, 
ως Προέδρου, και τεσσάρων φιλανθρώπων Κυριών ή Δε¬ 
σποινίδων της Ενορίας, διοριζομένων μετά των ισαρίθμων 
αναπληρωτικών μελών - υπό του Μητροπολίτου εκ πίνα¬ 
κας δέκα τουλάχιστον υποψηφίων προσώπων. Τον πίνακα 
καταρτίζει και υποβάλλει προς την Ιερόν Μητρόπολιν ο 
Εφημέριος-Πρόεδρος του Εκκλησιαστικού Συμβουλίου 
της Ενορίας. Εις ενορίας χωρίων το Ε.Τ.Φ. Ε. διοικείται 
υπό 3μελούς Επιτροι^ς μετ’ αντιστοίχου διαρθρώσεως. 

β) Η θητεία των μελών της Διοικούσης Επιτροπής είναι 
τιμητική και άμισθος, δύναται δε να ανανεωθή. 

γ) Ο Πρόεδρος και τα μέλη της Διοικούσης Επιτροπής 
του Ε.Τ.Φ. Ε. δύνανται να αντικατασταθούν και προ της 
λήξεως της τριετίας είτε παραιτούμενοι οικειοθελώς, είτε 
μετ’ απόφασιν του Μητροπολίτου, εφ’ όσον συντρέχουν 
ειδικοί λόγοι. 

δ) Μέλος της Διοικούσης Επιτροπής απέχον αδικαιολο- 
γήτως των εργασιών αυτής επί τρεις μήνας θεωρείται αυ¬ 
τοδικαίως παραιτηθέν. 

Άρθρον 6ον 

α) Η Διοικόύσα Επιτροπή κατά την πρώτην αυτής συνε¬ 
δρίαν από της συγκροτήσεως αυτής εκλέγει εκ των μελών 
αυτής ένα ως Ταμίαν και ένα ως Γραμματέα. - 

β) Η Γραμματεύς τηρεί τα πρακτικά των συνεδριάσεων 
της επιτροπής του Ε.Τ.Φ. Ε. και το Μητρώον των περιθαλ- 
πομένων ενδεών. 

γ) Η Ταμίας ενεργεί επί τη βάσει αποδείξεων τας ει¬ 
σπράξεις και πληρωμάς, τηρεί το βιβλίον Ταμείου, καταρ¬ 
τίζει τον ετήσιον Προϋπολογισμόν και Απσλογισμόν, τους 
οποίους και υποβάλλει προς έγκρισιν εις το Ταμείον Φι¬ 
λανθρωπίας και ΕυποΤας της Ιεράς Μητροπόλεως. 

Άρθρον 7ον 

α) Η Διοικούσα Επιτροπή εκάστου Ε.Τ.Φ. Ε! συνεδριάζει 
τακτικώς μεν άπαξ του μηνός, εκτάκτως δε οσάκις ζητηθή 
υπό δύο τουλάχιστον μελών. 

β) Η Διοικούσα Επιτροπή ευρίσκεται εν απαρτία παρό¬ 
ντων του Προέδρου - Εφημερίου και τριών τουλάχιστον 
μελών και αποφασίζει εγκύρως επί των ανακυπτόντων θε¬ 
μάτων. Επί ισοψηφίας, υπερνικά η ψήφος του Προέ¬ 
δρου. 

γ) Αι προσκλήσεις διά τας Συνεδρίας γίνονται γραπτώς. 
Η πρόοκλησις εις Συνεδρίαν είναι αποκλειστικόν προνό- 
μιον του Προέδρου. 

Άρθρον 8ον 

Αι Διοικούσαι Επίτροποί των Ε.Τ.Φ.Ε. συγκροτούν την 
ετησίαν τακτικήν Γ ενικήν Συνέλευσιν του Ταμείου Φιλαν¬ 
θρωπίας και ΕυποΤας, συγκαλουμέγην υπό την προεδρίαν 
τού Μητροπολίτου προς εξέτασιν του φιλανθρωπικού έρ¬ 
γου της Ιεράς Μητροπόλεως και προγραμματισμόν της 
περαιτέρω διοργάνώσεως αυτού. Η Γενική Συνέλευσις 
εγκρίνει επίσης τον ετήσιον Προϋπολογισμόν και τον Απο¬ 
λογισμόν διαχειρίσεως των Ε.Τ.Φ.Ε'. και του Τ.Φ.Ε. 

ΠΟΡΟΙ ΤΩΝ Ε.Τ.Φ.Ε. ΚΑΙ ΔΙΑΘΕΣΙΣ ΑΥΤΩΝ 
Άρθρον 9ον 

Πόροι του Ε.Τ.Φ. Ε. είναι: 

α) Αι εισπράξεις του εν τω Ενοριακώ Ιερώ Νοώ κυτΙόυ 
υπέρ της φιλανθρωπίας. 

β) Αι εισπράξεις εκ του δίσκου, άστις περιάγεται έν τω 
Ενοριακώ Ιερώ Ναώ. Εις πάσαν καταμέτρησιν του περιε¬ 
χομένου είτε του κυτίου είτε του δίσκου συντάσσεται πρα¬ 
κτικόν καταμετρήσεως, υπογραφόμενον υπό τριών τουλά¬ 
χιστον μελών της Διοικούσης Επιτροπής του Ε.Τ.Φ.Ε. 

γ) Αι προαιρετικοί συνδρομαΙ ή εισφοράΙ νομικών ή φυ¬ 
σικών προσώπων προς ενίσχυσιν του έργου της αγαθοερ¬ 
γίας. 

δ) Αι εκ διαφόρων άλλων μέτρων της επιτροπής προερ¬ 
χόμενοι εισπράξεις. 

ε) Ποσοστόν 50% εκ του ετησίως διενεργουμένου μερί- 
μνη της Ιεράς Μητροπόλεως Εράνου Αγάπης. 

Άρθρον ΙΟον 

Οι πόροι του Ε.Τ.Φ. Ε. διατίθενται: 

α) Προς περίθαλψιν απόρων και γενικώς των δεομένων 
βοηθεΐας πιστών της Ενορίας δια παροχής εις αυτούς χρη¬ 
ματικών βοηθημάτων, ειδών ενδύσεως και διατροφής, 
εξασφαλίσεως ιατρικής περιθάλψεως, φαρμάκων κλπ. 

β) Προς ενίσχυσιν και συμπαράστασιν απόρων μαθητών 
ή φοιτητών διά παροχής χρηματικού βοηθήματος. 

γ) Προς άσκησιν οιασδήποτε κοινωνικής ποιμαντικής 
διακονίας εν τη ενορία ή και πέρα τούτης, εφ’ όσον αι δυ¬ 
νατότητες του Ε.Τ.Φ. Ε. επιτρέπουν. 

στ) Ποσοστόν 20% των πόσης φύσεως εσόδων του 
(Ε.Τ.Φ. Ε.) καταβάλλεται εις το ΤαμεΙον Φιλανθρωπίας και 
ΕυποιΤας της Ιεράς Μητροπόλεως (Τ.Φ.Ε.), το οποίον και 
αποδίδεται ανά τρίμηνον, ως συνήθως. 

Άρθρον 11όν 

Η κατάστασις απορία και γενικώς η ανάγκη παροχής 
βοηθεΐας κάθε εμπεριστάτου αδελφού πρέπει να εξακρι- 
βούται ταχύτατα μετά προσεκτικής και διακριτικής ερεύ- 
νης, καταγράφεται εις ειδικόν επί τούτω βιβλίον του 
Ε.Τ.Φ. Ε. 

Άρθρον 12ον 

Περί της ανάγκης παροχής βοηθεΐας εις χρήμα ή είδος 
αποφασίζει η Διοικούσα Επιτροπή δια σχετικής πλειοφη- 
φΐας. 

Κατόπιν της αποφάσεως ταύτης η Ταμίας ενεργεί την 
πληρωμήν βάσει των εντολών του Προέδρου, αναγρά- 
φουσα εις τας σχετικός αποδείξεις πλήρη στοιχεία του 
βοηθουμένου. 

Εις περίπτωσιν όπου δια λόγους λεπτότητος δεν πρέπει 
να ζητηθή υπογραφή, τότε η απόδειξις πληρωμής υπογρά¬ 
φεται ύφ’ όλων των μελών της Διοικούσης Επιτροπής του 
Ε.Τ.Φ. Ε. 

Άρθρον 13ον 

Εάν εις την Ενορίαν υπάρχη έτερον Φιλανθρωπικόν Σώ- 
ματεΐον ή παράρτημα του Συλλόγου «Ο ΚΑΛΟΣ ΣΑΜΑΡΕΙ¬ 
ΤΗΣ», συνιστάται ενθέρμως η μετ’ αλλήλων αγαστή συ¬ 
νεργασία προς αποδοτικωτέραν επιτέλεσιν του φιλαν¬ 
θρωπικού έργου της Ενορίας. 

Αι εισπράξεις κατατίθενται εις ανεγνωρισμένην Τράπε¬ 


ζαν και εις Λογαριασμόν τηρούμενον επ’ ονόματι του 
Ε.Τ.Φ.Ε. Δια πάσαν ανάληψιν απαιτείται απόφασις της 
Διοικούσης Επιτροπής του Ε.Τ.Φ. Ε. , κεκυρωμένη υπό 
της Ιεράς Μητροπόλεως. 

Προς αντιμετώπισιν αναγκών τρεχούσης φύσεως επι¬ 
τρέπεται εις την Ταμίαν να κρατή μετρητά εις το ΤαμεΙόν 
και επί αποδόσει λογαριασμού χρηματικόν ποσόν μέχρι 
των εκατό χιλιάδων δραχμών (100.000). Το ποσόν τούτο 
δύναται να αναπροσαρμόζεται εκάστοτε αποφάσει του 
Μητροπολίτου. 

Άρθρον 15ον 

Καθ’ έκαστον έτος και εντός του μηνός ΙανουαρΙου συ- 
ντάσοεται ο απολογισμός του διαρρεύσαντος έτους ο 
οποίος εκτίθεται εις τον πίνακα ανακοινώσεων του Ιερού 
Ναού επΙ δεκαήμερον. Μετά ταύτα υποβάλλεται ούτος εις 
την Ιερόν Μητρόπολιν προς έγκριοιν. Εις τας πόσης φύ¬ 
σεως ανακοινώσεις δεν αναφέρονται τα ονόματα όσων 
ετυχον βοηθεΐας. 

ΚΕΝΤΡΙΚΗ ΟΡΓΑΝΩΣΙΣ 
ΤΑΜΕΙΟΝ ΦΙΛΑΝΘΡΩΠΙΑΣ ΚΑΙ ΕΥΠΟΙΙΑΣ 

Άρθρον 16ον 

Άπαντα τα Ενοριακά Ταμεία Φιλανθρωπίας και Ευ- 
ποιΤας (Ε.Τ.Φ. Ε.) διοικούνται και εκπροσωπούνται υπό 
τόυ Ταμείου Φιλανθρωπίας και Ευποιΐας (Τ.Φ. Ε.), εδρεύ¬ 
οντας εν ΑιγΙω και εν τη Ιερά Μητροπόλει. 

Άρθρον 17ον 

Α) Το ΤαμεΙον Φιλανθρωπίας και Ευποιΐας (Τ.Φ.Ε.) διοι- 
κείται υπό επταμελούς Διοικητικού Συμβουλίου το οποίον 
συγκροτούν οι κάτωθι: 

α). Ο Μητροπολίτης Καλαβρύτων καί Αιγιαλείας, ως 
Προέδρος, 

β) Ο Πρωτοσύγκελλος της Ιεράς Μητροπόλεως, ως 
αντιπροέδρος. Μη υπάρχοντας Πρωτοσυγκέλλου, την θέ- 
σιν ταύτην καταλαμβάνει ο Γ ενικός Αρχιερατικός Επίτρο¬ 
πος ή ο Αρχιερατικός Επίτροπος ΑιγΙον μετ’ απόφασιν του 
Μητροπολίτου, 

γ) Εις των Εφημερίων της Ιεράς Μητροπόλεως, 

δ) Τέοοαρες ΚυρΙαι ή Δεσποινίδες, διοριζόμενοι υπό 
του Μητροπολίτου, κατά προτίμησιν εκ των Μελών των 
Ε.Τ.Φ. Ε. 

Β) Χρέη Γραμματέως εκτελεΐ κατ’ ανάθεσιν εις. των 
Κληρικών της Ιεράς Μητροπόλεως, όσης και μετέχει των 
Συνεδριών άνευ ψήφου. 

Γ) Χρέη Ταμία εκτελεΐ ο Ταμίας της Ιεράς Μητροπό¬ 
λεως. 

Δ) Τα μέλη του Διοικητικού Συμβουλίου ορίζονται επί 
τριετεΙ θητεία και είναι επανεκλέξιμα. Η θητεία είναι τιμη¬ 
τική και άμισθος. 

Ε) Παν εκλείπον ή παραιτούμενον μέλος του Διοικητι¬ 
κού Συμβουλίου αντικαθίσταται αποφάσει του Μητροπο¬ 
λίτου. 

ΣΤ) Προτάσει του Προέδρου του Δ.Σ. του Τ.Φ.Ε. και 
μετ’ ητιολογημένην απόφασιν του Συμβουλίου δύνανται 
να αντικατασταθή μέλος αυτού προ της λήξεως της θη¬ 
τείας. 

Άρθρον 18ον 

α) Το Διοικητικόν Συμβόύλιον εκλέγει κατ’ έτος μεταξύ 
των μελών του ένα ελεγκτήν δια τον έλεγχον των εισπρά¬ 
ξεων και δαπανών του Τ.Φ.Ε. 

Ρ) Το Διοικητικόν Συμβούλιον του Τ.Φ. Ε. συνέρχεται τη 
προσκλήσει του Προέδρου αυτού ή τη αιτήσει τεσσάρων 
τουλάχιστον μελών αυτού. 

γ) Προς επίτευξιν απαρτίας δέον να παρίστανται ο Πρό¬ 
εδρος και τέσσαρα τουλάχιστον Μέλη του Διοικητικού 
Συμβουλίου. 

δ) Το Συμβούλιον αποφασίζει διά σχετικής πλειονοψη¬ 
φίας των παρόντων μελών. Επί ισοψηφίας νικά η ψήφος 
του Προέδρου. 

ε) Παν έγγραφον του Διοικητικού Συμβουλίου υπογρά¬ 
φεται υπό του Προέδρου ή τη εντολή αυτού υπό εξουαιο- 
δοτουμένου Μέλους. 

Άρθρον 19ον 

α) -Το Διοικητικόν Συμβούλιον αποφαοίζει περί πάσης 
υποθέσεως αφορώσης εις την οργάνωσιν του Ταμείου Φι¬ 
λανθρωπίας και Ευποιΐας» (Τ.Φ.Ε). Μελετά και αποφασί¬ 
ζει διάφορα μέτρα προς ευόδωσιν των σκοπών του, δύνα- 
ται να χρησιμοποιή κάι έτερα πρόσωπα κατάλληλα εις την 
οργάνωσιν των προσπαθειών του προς παροχήν υπηρε¬ 
σιών άνευ αντιμισθίας. Οσάκις όμως κρίνεται αναγκαία η 
πρόσληψις και εμμίσθου προσωπικού, τακτικού ή εκτά¬ 
κτου, αποφασίζεται κατά περίπτωσιν υπό του Διοικητικού 
Συμβουλίου. 

β) Καταρτίζει τον ετήσιον Προϋπολογισμόν και Απολογι¬ 
σμόν των Εσόδων και Εξόδων, τον οποίον και δημοσιεύει 
εις το επίσημον ενημερωτικόν έντυπον της Ιερός Μητρο- 
πόλεως. 

Άρθρον 20ον 

Ο Πρόεδρος εκπροσωπεί τρ Τ.Φ. Ε. ως και τα Ενόριακά 
τοιαύτα (Ε.Τ.Φ.Ε.) κατά πάσας τας εννόμους αυτών σχέ¬ 
σεις και ενώπιον πάσης Αρχής. Καθορίζει τας εργασίας 
του Συμβουλίου και υπογράφει την σχετικήν αλληλογρα¬ 
φίαν. Ασκεί την επί των Ε.Τ.Φ.Ε. εποπτείαν. Επιλύει διαι- 
τητικώς πάσαν ανωμαλίαν ή διαφοράν μεταξύ των μελών 
των Επιτροπών των Ε.Τ.Φ. Ε. 

Άρθρον 21 ον 

α) Ο Ταμίας διαχειρίζεται την περιουσίαν του Τ.Φ.Ε. 

Εκδίδει βάσει των εντολών του Προέδρου τα Γραμμάτια 
Ειοπράξεων και Πληρωμών. Τηρεί τα ωρισμένα λογιστικά 
βιβλία. Καταρτίζει κατάστασιν μηνιαίων εισηράξεων και 
πληρωμών. Επιμελείται κατ’ έτος τα αφορώντα εις την σύ¬ 
νταξιν του Προϋπολογισμού και Απολογισμού του Τ.Φ.Ε. 
Ο Ταμίας δύναται να παρακρατή ποσόν χρημάτων, καθορι- 
ζόμενον υπό του Διοικητικού Συμβουλίου κατά τας περι¬ 
στάσεις, προς αντιμετώπισιν αναγκών τρεχούσης φύ- 
σεως. Αι εισπράξεις πέραν του ούτως οριζομένου ποαού 
κατατίθενται εις ανεγνωρισμένην Τράπεζαν. 

β) Ο Γραμματεύς τηρεί τα πρακτικά των συνεδριάσεων 
του Διοικητικού Συμβουλίου. Διεξάγει την σχετικήν αλλη¬ 
λογραφίαν και συντάσσει κατ’ έτος Έκθεσιν περί του επι- 
τελεσθέντος έργου, την οποίαν και υποβάλλει προς τον 
ΜητροπολΙτην-Πρόεδρον. 

ΠΟΡΟΙ ΤΟΥ ΤΑΜΕΙΟΥ ΦΙΛΑΝΘΡΩΠΙΑΣ ΚΑΙ ΕΥΠΟΙΪΑΣ 
ΚΑΙ ΔΙΑΘΕΣΙΣ ΑΥΤΩΝ 

Άρθρον 22ον 

Πόροι του Τ.Φ.Ε. είναι: 

α) Τα εις τον Προϋπολογισμόν των Ιερών Ναών, Μονών 


και Προσκυνημάτων αναγραφόμενα κονδύλια. 

β) Ποσοστόν 20% εκ των προσόδων των Ενοριακών Τα- 
μεΐων Φιλανθρωπίας και Ευποιΐας, αποδιδόμενον ανά τρί¬ 
μηνον. 

γ) Προαιρετικοί εισφοραΙ και δωρεαΙ των φίλανθρώπων 
χριστιανών, των φιλανθρωπικών οργανώσεων και συλλό¬ 
γων κλπ. 

δ) Ποσοστόν 50% εκ των εισπράξεων του ετησίως διε- 
νεργονμένου Εράνου Αγάπης, 
ε) Κρατικοί Επιχορηγήσεις, 
στ) Οιαδήποτε άλλη πρόσοδος. 

Άρθρον 23ον 

Οι πόροι του Τ.Φ.Ε. διατίθενται: 
α) Δι’ ενίσχυσιν ασθενεστέρων Ε.Τ.Φ.Ε. προς κάλυψιν 
των υποχρεώσεων αυτών. 

β) Προς κάλυψιν αναγκών, όπου δεν λειτουργεί 
Ε.Τ.Φ.Ε. 

γ) Δι’ αντιμετώπισιν ειδικών περιπτώσεων, οσάκις αι 
απαιτήσεις υπερβαίνουν τας δυνατότητας του Ε.Τ.Φ.Ε. 

δ) Διά παροχήν παντοειδούς ενισχύσεως εις φυσικά και 
νομικά πρόσωπα κατά την κρίσιν του Διοικητικού Συμβου¬ 
λίου. 

ε) Προ πάοης ενισχύσεως θεωρείται αναγκαία η διερεύ- 
νησις της περιπτώσεως μετά διακρίσεως. 

Άρθρον 24ον ■ 

Ο Μητροπολίτης-Πρόεδρος δύνατάι και άνευ άηοφά- 
σεως του Διοικητικού Συμβουλίου να παρέχη χρηματικήν 
ενίσχυσιν εις τα Ε.Τ.Φ.Ε. εις φιλανθρωπικά Ιδρύματα, Σω¬ 
ματεία και άτομα μέχρι ενός ποσού, το ύψος του οποίου 
ορίζεται παγίως υπό του Διοικητικού Συμβουλίου. 

Άρθρον 25ον .. 

Η Κυριακή των Μυροφόρων ορίζεται ως ημέρα εορτής 
του Ταμείου Φιλανθρωπίας και Ευποιΐας, καθ’ ην τελείται 
δέον όπως τελείται και Αρχιερατική θεία λειτουργία. Συμ¬ 
μετέχουν τα μέλη των Επιτροπών των Ε.Τ:φ.Ε.; μνημο¬ 
νεύονται δε τα ονόματα των Ευεργετών του ΤαμέΙόύ. 

Άρθρον 26ον 

Η Γενική Συνέλευσις συνέρχεται τακτικώς μεν άπαξ του 
έτους, η ημερομηνία της οποίας ορίζεται υπό του Προέ¬ 
δρου, εκτάκτως δε οσάκις αν δεήση. Εάν κατά την ορι- 
σθείσαν ημέραν δεν υφίσταται απαρτία η Γ ενική Συνέλευ- 
σις συγκαλεΐται και πάλιν εντός δεκαημέρου, θεωρείται δε 
έγκυρος ανεξαρτήτως του αριθμού των παρόντων. 

Αρχομένης της Συνελεύοεως αναγιγνώσκεται η Έκθε- 
σις των Πεπραγμένων του Διοικητικού Συμβουλίου, πα¬ 
ρουσιάζεται η δραστηριότης των Ε.Τ.Φ. Ε. καιεν τέλει συ- 
ντάσσεται το Πρακτικόν της Συνελεύοεως περί εγκρίσεως 
των πεπραγμένων. Εις την Γενικήν Συνέλευσιν διατυπώ¬ 
νονται προτάσεις, σχέδια και παρατηρήσεις προς πληρε- 
στέραν επιτέλεσιν της ιερός ταύτης διακονίας και λαμβά- 
νονται αι σχετικαί αποφάσεις. 

Άρθρον 27ον 

Το Διοικητικόν Συμβούλιον του-Τ.Φ.Ε· μετά το πέρας 
της Γενικής Συνελεύοεως υποβάλλει προς επικύρωσιν εις 
την Ιερόν Μητρόπολιν τα εξής στοιχεία: 
α) ΑντΙγραφον Πρακτικού .της Γενικής. Συνελεύοεως 
β) ΑντΙγραφον Προϋπολογισμού και Απολογισμού μετά 
σχετικής εκθέσεως. 

γ) Κατάστασιν κινητής και ακινήτου περιουσίας και των 
εκ ταύτης εσόδων. 

'Αρθρον 28ον 

α) Το ΤαμεΙον Φιλανθρωπίας και Ευποβας καταργείται 
μετ' αηόφοοιν της Γ ενικής Συνελεύσεως νομίμο)ς και ειδι- 
κώς επί τοϋτω συγκαλουμένης, επικυρουμόνης απαραιτή- 
τως βι’ αποφάσεως του Μητροπολίτου. 

β) Η περιουσία των καταργουμένων Ε.Τ.Φ. Ε. περιέρχε¬ 
ται εις το Τ.Φ.Ε., του δε Τ.Φ. Ε. η περιουοία περιέρχεται 
εις το Νομικόν Πρόαωπον της Ιερός Μητροπόλεως Καλα¬ 
βρύτων και ΑιγιαλεΙας. 

'Αρθρον 29ον 

Ο παρών κανονισμός ισχύει από της δημοσιεύσεως του 
εις το περιοδικόν Εκκλησία, τροποποιείται δε μετ’ απόψα- 
σιν του Μητροπολίτου. 


’Αρθρον 30ον 

Εκ των διατάξεων του Κανονισμού τούτου δεν προκα- 
λείται δαπάνη εις βάρος του κρατικού προϋπολογισμού. 


ΔΙΟΡΘΩΣΕΙΣ ΣΦΑΛΜΑΤΩΝ 


Στη 12764/ΔΔ 3936/3.6.1993 κοινή απόφαση του 
Υπουργού Προεδρίας της Κυβέρνησης και Υφυπουργού 
Εθνικής Οικονομίας, που δημοσιεύθηκε στο ΦΕΚ 439/ 
18.6.93 (τ Β’) στην παρ. 2 του διατακτικού γίνεται η παρα¬ 
κάτω διόρθωση σφάλματος: 

από το εσφαλμένο «από τα άρθρα 19, 20, 21 του Π.Δ. 
194/88» στο ορθό «από τα άρθρα 14, 20, 21 του Π.Δ. 
194/88». 

(Από το Υπουργείο Εθνικής Οικονομίας) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


